Njedawno je Rolf Backemeier z Kulowa kóždemu dorostowemu trenarjej Sokoła Ralbicy/Hórki nowy treningowy pulower přepodał. „Jako hladar staršich a chorych čłowjekow kóždy dźeń sam wulku dźakownosć nazhonjam, hdyž jim ze swojim zawodom pomham wšědny dźeń tak derje kaž móžno samostatnje zmištrować. Z dźakownosću tuž rady tež čestnohamtskich trenarjow Sokoła z treningowym pulowrom wobdarju“, Rolf Backemeier swój rozsud wopodstatni. Nimo toho přepoda wón młodym koparjam delanskeho sportoweho towarstwa hišće sak z nowymi bulemi. Nazwučowarjo Sokoła so darićelej za nowu drastu wutrobnje dźakuja. Štó w Ralbicach scyła młode koparki a młodych koparjow trenuje, předstaji wam juniorski nawoda Jurij Bjeńš.
Maćij Möller
... je swoju druhu sezonu mjeztym nazwučowar młodźiny C, kotraž ma hrajne zjednoćenstwo z SJ Chrósćicy. Šunowčan ma za mjenowanu starobnu klasu wosebitu ručku. Wšako je hłownopowołansce wučer na wyšej šuli. Sam bě wón tohorunja kopar juniorow pola Sokoła.
René Zynda
szl_Latn crh_Latn szl_Latn ltz_Latn